***** ΚΑΝΟΝΙΣΜΟΣ (ΕΟΚ) αριθ. 2480/82 ΤΗΣ ΕΠΙΤΡΟΠΗΣ της 13ης Σεπτεμβρίου 1982 περί τροποποιήσεως του κανονισμού (ΕΟΚ) αριθ. 1822/77 περί της εισπράξεως της εισφοράς συνυπευθυνότητος που έχει καθιερωθεί στον τομέα του γάλακτος και των γαλακτοκομικών προϊόντων Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη περί ιδρύσεως της Ευρωπαϊκής Οικονομικής Κοινότητος, τον κανονισμό (ΕΟΚ) αριθ. 1079/77 του Συμβουλίου της 17ης Μαΐου 1977 περί εισφοράς συνυπευθυνότητος και μέτρων προς διεύρυνση των αγορών στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1189/82 (2), και ιδίως το άρθρο 6, Εκτιμώντας: ότι η παράγραφος 3 του άρθρου 4 του κανονισμού (ΕΟΚ) αριθ. 1822/77 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1661/82 (4), προβλέπει ότι οι πράξεις που αναφέρονται στο άρθρο 3 παράγραφος 3 πραγματοποιούνται εντός προθεσμίας 45 ημερών από τη λήξη του τριμήνου για τις επιχειρήσεις που αναφέρονται στο άρθρο 4 παράγραφοι 1 και 1α, ή του ημερολογιακού έτους, γι' αυτές που αναφέρονται στην παράγραφο 2 του ιδίου άρθρου· ότι βάσει της αποκτηθείσας πείρας η ανωτέρω προθεσμία αποδεικνύεται ανεπαρκής για τις επιχειρήσεις που τηρούν ετησίως τις υποχρεώσεις τους· ότι είναι, συνεπώς, σκόπιμο να προβλεφθεί γι' αυτές τις τελευταίες μεγαλύτερη προθεσμία· ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Η παράγραφος 3 του άρθρου 4 του κανονισμού (ΕΟΚ) αριθ. 1822/77 αντικαθίσταται από το ακόλουθο κείμενο: «3. Σε περίπτωση εφαρμογής των προηγουμένων παραγράφων, οι πράξεις που αναφέρονται στο άρθρο 3 παράγραφος 3 πραγματοποιούνται το αργότερο ανάλογα με την περίπτωση: - μέσα σε 45 ημέρες από τη λήξη του εν λόγω τριμήνου, - πριν από τις 15 Μαΐου από τη λήξη του εν λόγω ημερολογιακού έτους.» Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος. Έγινε στις Βρυξέλλες, στις 13 Σεπτεμβρίου 1982.

[Source: multi_eurlex | Tokens: 2021]